ddrg/super_eurlex huggingface dataset:
KIRJALLINEN KYSYMYS E-2621/97 neuvostolle esittäjä(t): Nikitas Kaklamanis (UPE) (1. syyskuuta 1997)

Aihe: Uuden vuosittaisen ¨eurovignetten¨ hinta

Kreikkalaisessa lehdistössä julkaistujen tietojen mukaan moottoriteiden käyttömaksu, ts. koko Euroopan unionin alueella voimassaolevan ¨eurovignetten¨ hinta, määräytyy sen perusteella, onko ajoneuvon moottori tyyppiä ¨Euro¨ vai ei, sekä sen akselien lukumäärän perusteella.

¨Eurovignetten¨ hinta niille kuorma-autoille, joiden moottori ei ole tyyppiä ¨Euro¨ ja joissa on korkeintaan 3 akselia, tulee olemaan 990 ecua, kun taas ¨Euro I¨ -tyyppiset ajoneuvot joutuvat maksamaan 840 ecua ja vielä ¨puhtaammat¨ ¨Euro II¨ -tyyppiset ajoneuvot 690 ecua. Ajoneuvoille, joissa on 4 tai useampia akseleita, ¨eurovignetten¨ hinta tulee olemaan 1 650 ecua, 1 400 ecua ja 1 150 ecua vastaavasti.

Edellä mainituista seikoista ilmenee selvästi, että maksu tulee olemaan erittäin korkea niiden ajoneuvojen osalta, joilla ei ole ¨Euro¨-tyyppistä moottoria, ja tilanne tulee olemaan erityisen vaikea niille ajoneuvoille, jotka tulevat unionin syrjäisistä, kaukana muista sijaitsevista jäsenmaista.

Haluaisin saada tietää neuvostolta: Aiotaanko määrätä alennus, ja kuinka suuri alennus, erityisen syrjäisistä EU-maista tuleville raskaille ajoneuvoille, joiden on kannettava etäisyyden aiheuttamat kustannukset samalla kun ajatuskin ajoneuvojen korvaamisesta uusilla, nykyaikaisilla ja ¨puhtailla¨ ajoneuvoilla on epärealistinen kannustimien puuttuessa, mikä ennen muuta pätee kreikkalaisten liikenteenharjoittajien kohdalla?

Vastaus (10. marraskuuta 1997)

Neuvosto ei voi ennakoida tulosta parhaillaan käytävistä keskusteluista, jotka koskevat ehdotusta neuvoston direktiiviksi maanteiden tavaraliikenteeseen tarkoitettujen ajoneuvojen verotuksen sekä tiettyjen infrastruktuurien käytöstä perittävien tie- ja käyttömaksujen (¨eurovignette¨) soveltamisesta jäsenvaltioissa. Kyseisellä direktiivillä on tarkoitus korvata yhteisöjen tuomioistuimen 5. heinäkuuta 1997 kumoama direktiivi 93/89/ETY.

Neuvosto hakuaa kuitenkin täsmentää, että direktiivin 93/89/ETY käyttöoikeuksiin liittyvä poikkeus koskee ainoastaan tilapäisesti alennettujen käyttömaksujen myöntämistä tietyille jäsenvaltioille, jotka ovat huonommassa asemassa taloudellisen kehityksensä tai erityisen maantieteellisen sijaintinsa vuoksi, joka joissakin tapauksissa vaikeuttaa lisäksi tiettyjen kolmansien maiden poliittiset selkkaukset.
Virallinen lehti nro C 102 , 03/04/1998 s. 0058



KIRJALLINEN KYSYMYS E-2565/97 komissiolle esittäjä(t): Ursula Schleicher (PPE) (24. heinäkuuta 1997) Aihe: Vesialan puitedirektiivi - puuttuvat liitteet Euroopan parlamentti ja neuvosto ovat molemmat kritisoineet sitä, että vesialan puitedirektiivistä puuttuu olennaisia liitteitä. Komissio on pahoitellut tätä toteamalla, että neuvosto ja parlamentti ovat antaneet liian lyhyen määräajan vesialan puitedirektiivin esittämiselle. Saatujen tietojen mukaan neuvosto on nyttemmin muodostanut ylimääräisen työryhmän, joka valmistelee liitteitä yhdessä komission kanssa. Euroopan komission edustaja lupasi ympäristövaliokunnassa, että Euroopan parlamentti otetaan tähän työhön mukaan ¨sopivalla tavalla¨ ja takasi sen, että Euroopan parlamentilla on ensimmäisessä käsittelyssä ¨kaikki tekstit tiedossaan¨. Miten komissio voi pitää tämän lupauksen esittämättä virallisesti muutettua komission ehdotusta vesialan puitedirektiiviksi? Komission jäsenen Ritt Bjerregaardin komission puolesta antama vastaus (15. syyskuuta 1997) Kuten parlamentin jäsen tietää, ympäristövaliokunta on nyt nimittänyt esittelijänsä ehdotukselle neuvoston direktiiviksi vesipolitiikkaan liittyvien yhteisön toimien kehyksestä, ja valiokunnan viimeisimmässä kokouksessa asetetun aikataulun mukaisesti ehdotusta koskeva kertomus esitetään valiokunnalle ennen sen kokousta joulukuussa 1997. Parlamentin jäsen tietää myös, että kyseisessä kokouksessa esittelijänä toiminutta henkilöä pyydettiin valmistelemaan ehdotukset, joiden tarkoituksena on muuttaa ja parantaa direktiiviehdotusta ja jotka on tarkoitus laatia valtioista riippumattomilta järjestöiltä, komissiolta ja muista lähteistä saatavien tarvittavien neuvojen pohjalta. Komission edustaja kyseisessä kokouksessa ilmaisi komission aikomuksen edelleen työskennellä mahdollisimman tiiviisti valiokunnan kanssa, jotta varmistetaan, että kaikki tarvittavat tekniset yksityiskohdat voidaan lisätä ehdotukseen. Komission edustaja toivotti myös tervetulleiksi valiokunnan mahdolliset ehdotukset direktiiviehdotuksen liitteiden tai muiden osien parannuksiksi, niiltä osin kuin niillä tarkennetaan ja selvennetään säännöksiä.
Virallinen lehti nro C 117 , 16/04/1998 s. 0178



KIRJALLINEN KYSYMYS E-3413/97 komissiolle esittäjä(t): Joaquim Miranda (GUE/NGL) (28. lokakuuta 1997) Aihe: Euroopan komission puheenjohtajan vierailu Portugalissa Euroopan komission puheenjohtaja osallistui 7. lokakuuta Portugalissa EU:n - Jacques Delors - tietokeskuksen järjestämään seminaariin ¨Euroopan tulevaisuus - malli 21. vuosituhannelle¨. Tämän tilaisuuden yhteydessä järjestettiin tiedotusvälineiden kautta suurta julkisuutta saaneet tapaamiset Portugalin pääministerin (joka on myös sosialistipuolueen pääsihteeri) ja sosiaalidemokraattisen puolueen puheenjohtajan kanssa. Eikö komission mielestä olisi ollut kohteliasta, että komission puheenjohtaja olisi tavannut kaikkien Euroopan parlamentissa olevien portugalilaisten poliittisten ryhmittymien edustajia. Komission puheenjohtajan Jacques Santerin komission puolesta antama vastaus (13. marraskuuta 1997) Komission puheenjohtaja tapaa mielellään laaja-alaisesti ihmisiä, mukaan lukien parlamentin jäseniä. Hän ei kuitenkaan ehdi tapaamaan kaikkien poliittisten puolueiden edustajia kaikilla matkoillaan.
Virallinen lehti nro C 102 , 03/04/1998 s. 0093



KIRJALLINEN KYSYMYS E-2696/97 komissiolle esittäjä(t): Cristiana Muscardini (NI) (1. syyskuuta 1997) Aihe: Melualtistus ja urheilu Vihreässä kirjassa tulevaisuuden meluntorjuntakeinoista (KOM(96) 0540 lop.) komissio on ehdottanut, että moottoripyörien desibelirajoja laskettaisiin. Se asettaisi moottoripyöräurheilulle rajoituksia, se jopa saattaisi vaarantaa koko urheilulajin olemassaolon. Onko komissio tietoinen tästä, ja onko komissio valmis vaarantamaan moottoripyöräurheilun tulevaisuuden, huolehtiessaan ympäristönormien yhteensovittamisesta? Onko komissio lisäksi valmis 1. pohtimaan sellaista ratkaisua, että motocrosskilpailuissa melurajat pidettäisiin urheiluviranomaisten määräysten mukaisina, 2. ehdottamaan, että kansalliset urheiluliitot noudattaisivat moottoriurheilukisoissa ympäristönormien mukaisia melurajoja? Komission jäsenen Martin Bangemannin komission puolesta antama vastaus (13. lokakuu 1997) Neuvoston ja Euroopan parlamentin direktiivi 97/24/CE kaksi- ja kolmipyöräisten moottoriajoneuvojen tietyistä osista ja ominaisuuksista ((EYVL L 226, 18.8.1997. )) pyrkii erityisesti säännöstelemään kaksi- tai kolmipyöräisten moottoriajoneuvojen sallittua melutasoa (9 luku). Tätä direktiiviä sovelletaan kaikkiin niihin ajoneuvoihin, jotka neuvoston direktiivi 92/61/ETY, annettu 30 päivänä kesäkuuta 1992 kaksi- ja kolmipyöräisten ajoneuvojen tyyppihyväksynnästä ((EYVL L 225, 10.8.1992. )) kattaa. Rata tai motocrosskilpa-ajoneuvot on kuitenkin jätetty direktiivin 92/61/ETY soveltamisalan ulkopuolelle parlamentinjäsenen esittämistä syistä, eivätkä ne niin ollen kuulu sallittua melutasoa koskeviin yhteisön vaatimuksiin.
Virallinen lehti nro C 117 , 16/04/1998 s. 0094



KIRJALLINEN KYSYMYS E-2887/97 neuvostolle esittäjä(t): Glyn Ford (PSE) (16. syyskuuta 1997) Aihe: Uskonnolliset vainot Sudanissa Onko neuvosto tietoinen Sudanin hallituksen osoittamasta suvaitsevaisuuden puutteesta Sudanissa olevia muita kuin islaminuskoisia ryhmiä kohtaan? Mitä toimenpiteitä neuvosto aikoo toteuttaa painostaakseen Sudanin viranomaisia lopettamaan tällaiset ihmisoikeuksien loukkaukset? Vastaus (26. marraskuuta 1997) Neuvosto joutuu pahoitellen toteamaan, että Sudan ei ole moneen vuoteen noudattanut Yhdistyneiden Kansakuntien yleissopimuksia, jotka koskevat ihmisoikeuksia uskonnonvapaus mukaan luettuna. Tämä vahvistettiin myös 5. maaliskuuta 1997 hyväksytyssä Yhdistyneiden Kansakuntien yleiskokouksen päätöslauselmassa 51/112. Euroopan unioni on aina ollessaan yhteydessä Sudanin viranomaisiin kehottanut näitä lopettamaan muuhun kuin islamilaiseen väestöön kohdistuvan suvaitsemattomuuden ja väkivallan. Unioni on tässä yhteydessä usein toistanut tukevansa pyrkimyksiä, ja etenkin IGAD:n (Intergovernmental Authority of Development, Afrikan sarven yhteistyöjärjestö) jäsenmaiden aloitteita rauhan aikaansaamiseki Sudanissa. Unioni on edelleen valmis edistämään kaikin mahdollisin tavoin rauhanprosessia ja sellaisen sopimuksen tekemistä, joka mahdollistaisi kaikkien sudanilaisten vapaan yhteiselon.
Virallinen lehti nro C 117 , 16/04/1998 s. 0089



KIRJALLINEN KYSYMYS E-2875/97 komissiolle esittäjä(t): Kenneth Coates (GUE/NGL) (11. syyskuuta 1997) Aihe: Liikkumisvapaus Brittiläisen hallituksen puolesta puhunut parlamentin jäsen Alan Howarth sanoi, että lainsäädännöllisesti ei ole mahdollista maksaa työttömän työnhakijan korvausta sellaisten ajanjaksojen aikana, jolloin työnhakija ei ole Yhdistyneessä kuningaskunnassa. Tämä johtuu siitä, että korvausta maksetaan henkilöille, jotka täyttävät tietyt työmarkkinoita koskevat ehdot. Ollessaan ulkomailla työnhakijat eivät voi täyttää näitä ehtoja. Eivätkö nämä työttömien korvauksia koskevat määräykset ole ristiriidassa Euroopan unionista tehdyn sopimuksen 8 a artiklan 1 kohdan kanssa, jossa sanotaan, että ¨jokaisella unionin kansalaisella on oikeus vapaasti liikkua ja oleskella jäsenvaltioiden alueella...¨? Komission jäsenen Pádraig Flynnin komission puolesta antama yhteinen vastaus kirjallisiin kysymyksiin E-2873/97 ja E-2875/97 (2. lokakuuta 1997) Jäsenvaltioiden sosiaaliturvajärjestelmiä sovitetaan yhteen neuvoston asetuksilla (ETY) N:o 1408/71 ja N:o 574/72 ((Saatettu ajan tasalle asetuksella (ETY) N:o 118/97 (EYVL L 28, 30.1.1997), asetus sellaisena kuin se on viimeksi muutettuna asetuksella (ETY) N:o 1290/97 (EYVL L 176, 1.7.1997). )). Näissä asetuksissa säädetään oikeudesta siirtää tiettyjä sosiaaliturvaetuuksia jonkin toisen jäsenvaltion alueella asuville henkilöille. On kuitenkin huomattava, että asetuksen (ETY) N:o 1408/71 69 artiklan mukaisesti oikeus työttömyyskorvauksen siirtoon on rajoitettu kolmen kuudauden ajanjaksoon, ja että se on mahdollista ainoastaan, jos edunsaajan aikomuksena on etsiä töitä toisesta jäsenvaltiosta. Euroopan yhteisöjen tuomioistuin tukee tätä järjestelmää sillä perusteella, että oikeus työttömyyskorvaukseen on yhteydessä työmarkkinoiden käytettävissä oloon ja että edunsaaja on työmarkkinoiden käytettävissä toimivaltaisessa jäsenvaltiossa. Määrätessään edellytyksiä aktiivisesti työtä etsiville työttömille myönnettyihin etuuksiin yhteisön lainsäätäjä käyttää harkintavaltaansa työntekijöiden vapaan liikkuvuuden oikeuden toteutumisen osalta ((Asia C-62/91, Gray, tuomio 8.4.1992, Kok. 1992, s. I-2737. )). Komissio on kuitenkin sitä mieltä, että kolmen kuukauden ajanjaksoa tulisi pidentää, kun otetaan huomioon, että työmarkkinatilanteen vuoksi työpaikan löytymiseen tarvitaan paljon pidempi aika. Tästä syystä komissio ehdotti jo 1980 kyseisen ajan pidentämistä ((EYVL C 189, 9.7.1980. )). Tämä ehdotus esitettiin uudelleen muutetussa versiossa tammikuussa 1996 ((EYVL C 68, 6.3.1996. )).
Virallinen lehti nro C 102 , 03/04/1998 s. 0160



KIRJALLINEN KYSYMYS E-3000/97 komissiolle esittäjä(t): Roberta Angelilli (NI) (1. lokakuuta 1997) Aihe: Sähkölinjan rakentaminen Rooman ja Napolin välistä huippunopeaa rautatietä varten Rooman maakunnassa sijaitseva San Cesareon kunta sai 14.2.1997 muutetun suunnitelman sähkölinjan vetämisestä rakennettavalle huippunopean Rooma-Napoli -rautatien rataosuudelle. San Cesareon paikallisviranomaiset ovat jättäneet vastalauseensa suunnitelmasta, koska kyseiselle alueelle on suunniteltu monenlaista julkista rakennustyötä. Sähkölinja kulkisi nyt esitetyn suunnitelman mukaisesti kahden alueen läpi, joita koskee laki no. 413/85: valtion omistaman kaivannon Vetricessä ja Macchiarellan kunnallisen metsän, joka on määritelty julkiseksi virkistysalueeksi. Lisäksi huippunopean rautatien sähkölinja kulkisi useassa kohdassa samansuuntaisesti ENEL:in jo olemassaolevan sähkölinjan vieressä, mistä syystä sähkömagneettisten aaltojen määrä alueella saattaa kasvaa vaarallisen suureksi. San Cesareon kunta lähettikin kirjeen 28.2.1997 töistä vastaavalle IRICAV UNO-ryhmittymälle, Rooman kaupunginjohtajalle, Lazion alueelle ja Rooman maakunnalle tuodakseen asian esille. Edelliseen viitaten kysyn komissiolta: 1. onko sen mielestä tarpeen tutkia tämän asian yhteydessä direktiivin 85/337/ETY ((EYVL L 175, 5.7.1985, s. 40.)) noudattamista, koska useat hallinnon tasot ovat mukana asiassa arvioimassa ympäristövaikutuksia. 2. jos todetaan, että direktiiviä ei ole noudatettu, voidaanko siinä tapauksessa työt keskeyttää, jos ne on siihen mennessä jo aloitettu, tai joka tapauksessa käsitellä koko asia uudelleen, jotta se saadaan eurooppalaisten säännösten mukaiseksi. Komission jäsenen Ritt Bjerregaardin komission puolesta antama yhteinen vastaus kirjallisiin kysymyksiin E-3000/97 ja E-3106/97 (14. marraskuuta 1997) Komissio pyytää kunnianarvoisaa jäsentä tutustumaan vastaukseen, jonka komissio antoi hänen esittämäänsä kirjalliseen kysymykseen E-2351/97 ((EYVL C 82, 17.3.1998, s. 62. )).
Virallinen lehti nro C 102 , 03/04/1998 s. 0023



KIRJALLINEN KYSYMYS E-2278/97 neuvostolle esittäjä(t): Luigi Moretti (NI) (18. heinäkuuta 1997) Aihe: Työllisyys Joulukuussa 1993 Brysselissä pidetty Eurooppa-neuvosto ilmaisi tukensa uudelle talous- ja sosiaalistrategialle, joka olisi osa työttömyyden vastaista taistelua. Vuonna 1994 ensiksi Korfun Eurooppa-neuvostossa ja sitten Essenissä uudistettiin lupaus ryhtyä erityistoimenpiteisiin, joilla mm. rohkaistaisiin uusia alueellisia ja paikallisia työllistämisaloitteita. Komission 13. kesäkuuta 1997 antamassa ehdotuksessa KOM(95) 0250 lopull. ((EYVL C 235, 9.9.1995, s. 8. )) pyritään antamaan lisäpotkua näille toimenpiteille luomalla uusi ohjelma nimeltään ESSEN, jolla pyritään saamaan aikaan uusia työllistäviä hankkeita. Voiko neuvosto selittää kyseisen ohjelman jäihinpanon syyt? Mitä toimenpiteitä neuvosto aikoo hyväksyä? Vastaus (7. marraskuuta 1997) Komissio on todellakin antanut neuvostolle 19. kesäkuuta 1995 ehdotuksen, joka koskee analysointia, tutkimusta, yhteistyötä ja toimintaa koskevia komission toimia työllisyyden alalla (EYVL N:o C 235/95). Komissio on muuttanut kyseistä ehdotusta syyskuussa 1996 (EYVL N:o C 342/96). Tämä jälkimmäinen ehdotus on parhaillaan käsiteltävänä neuvoston yksiköissä. Arvoisalle parlamentin jäsenelle ilmoitetaan, että Amsterdamin Eurooppa-neuvoston tulosten pohjalta kaikki valtuuskunnat ilmoittivat voivansa periaatteessa tukea ehdotetun toiminnan aloittamista. Vaikka eräässä vaiheessa asian eteneminen on saattanut lukkiintua, puheenjohtajavaltio Luxemburg on heinäkuussa 1997 ottanut päätöksen tekstin uudelleen tarkasteltavaksi. On hyvin mahdollista, että neuvosto voi tehdä piakkoin tätä asiaa koskevan päätöksen.
Virallinen lehti nro C 117 , 16/04/1998 s. 0128



KIRJALLINEN KYSYMYS E-3021/97 komissiolle esittäjä(t): Amedeo Amadeo (NI) (1. lokakuuta 1997) Aihe: Hunajan tuotannon ja kaupan pitämisen edistäminen Viite: Ehdotus neuvoston asetukseksi (EY) hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä (KOM(96)0596 lopull. - 96/0282 CNS) ((EYVL C 378, 13.12.1996, s. 20. )) komissio teki kyseisen ehdotuksen vuonna 1994 laaditun Euroopan ampiaistenhoitoa käsittelevän mietintäasiakirjan päätteeksi. Asiakirjassa pyritään erityisesti edistämään yhteisöstä saatavan 15 miljoonan ecun tuen turvin kansallisia ohjelmia, joihin sisältyy tekninen apu, tutkimus- ja laboratoriotoimet, ampiaisten tautien torjuminen sekä alan rakennetta koskevat kansallisen tason tutkimukset sekä tuotannon että kaupan pitämisen osalta. Voiko komissio laajentaa ehdotusta koskemaan muitakin näkökohtia, jotka liittyvät hunajan liikkumiseen sisämarkkinoilla, ja vakiinnuttaa tarkistuksia kolmansista maista peräisin olevan hunajan suurtuonnille sekä vahvistaa laatukriteerit Euroopan unionissa tuotetulle hunajalle? Komission jäsenen Franz Fischlerin komission puolesta antama yhteinen vastaus kirjallisiin kysymyksiin E-3019/97, E-3020/97, E-3021/97 ja E-3022/97 (29. lokakuuta 1997) Ensinnäkin komissio haluaisi kiinnittää arvoisan parlamentin jäsenen huomion siihen, että neuvosto antoi 25. kesäkuuta 1997 asetuksen N:o (EY) 1221/97 ((EYVL L 173, 1.7.1997. )) hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä. Asetuksen mukaan yksi ensisijaisista tavoitteista on mehiläishoitajille myönnetty tekninen apu, johon on mahdollista sisällyttää mehiläishoidosta kiinnostuneiden nuorten maanviljelijöiden kouluttaminen. Asetuksen tavoite on parantaa hunajan tuotantoa ja kaupan pitämistä, joten siinä ei ole kysymys tautien hävittämistä koskevasta ohjelmasta. Asetuksessa säädetään yhteisön osallistumisesta kansallisten ohjelmien rahoittamiseen, ja sitä sovelletaan periaatteessa erotuksetta kaikkiin mehiläishoitajiin. Yhteisössä kaupan pidetyn hunajan tuontiin ja laatuvaatimuksiin sovelletaan hunajaa koskevan jäsenvaltioiden lainsäädännön yhdenmukaistamisesta annettua neuvoston direktiiviä N:o 74/409/ETY ((EYVL L 221, 12.8.1974. )). Tämän direktiivin muutosehdotus on parhaillaan parlamentin ja neuvoston käsiteltävänä. Virallisesta elintarvikkeiden tarkastuksesta annetun neuvoston direktiivin N:o 89/397/ETY ((EYVL L 186, 30.6.1989. )) mukaan kolmansista maista peräisin olevia hunajatuotteita koskevat samat valvontasäännöt kuin yhteisössä tuotettuja tuotteita. Jäsenvaltioiden viranomaisten on toteutettava kaikki tarvittavat toimenpiteet sen varmistamiseksi, että tarkastukset tehdään edellä mainitun direktiivin mukaisesti.
Virallinen lehti nro C 102 , 03/04/1998 s. 0154



KIRJALLINEN KYSYMYS E-2958/97 komissiolle esittäjä(t): Anita Pollack (PSE) (17. syyskuuta 1997) Aihe: HIV ja AIDS Intiassa, Pakistanissa, Bangladeshissa ja Nepalissa Voisiko komissio antaa yksityiskohtaisia tietoja sen hiv/aids-ohjelmista edellä mainituissa maissa ja kaikista niistä suunnitelmista, joita sillä on nykyisten hankkeiden laajentamiseksi? Komission jäsenen Manuel Marínin komission puolesta antama vastaus (3. lokakuuta 1997) Komissio tukee merkittävällä panoksella Aasiassa toteutettavia lisääntymisterveyteen liittyviä ohjelmia. Vuodesta 1991 lähtien tälle alalle on kohdennettu 365 miljoonaa ecua. Yksityiskohtaisemmin tarkastellen budjettikohdasta B7-6211, josta tuetaan HI-virukseen ja aidsiin liittyviä toimia, on rahoitettu ohjelmia parlamentin jäsenen mainitsemassa neljässä maassa seuraavasti: Intia - Tuki kansalaisjärjestöjen HIV:hen, aidsiin ja sukupuoliteitse tarttuviin tauteihin liittyville toimille Intiassa1994-1998 556 000 ecua - Tuki prostituoitujen sukupuoliteitse tarttuvia tauteja ehkäiseville ohjelmille1995 lähtien 15 000 ecua - Tuki aids-tiedon levittämiselle1996 lähtien 10 906 ecua Komission strategiana on ollut Intiassa pääasiassa tukea paikallisia ja eurooppalaisia kansalaisjärjestöjä HIV:n, aidsin ja muiden sukupuoliteitse tarttuvien tautien ehkäisykampanjoiden toteuttamisessa. Lisäksi on syytä panna merkille kehitelty laajempi terveyteen ja perheen hyvinvointiin liittyvä hanke, joka pitää sisällään myös HIV- ja aids-kysymykset. Tämän hankkeen talousarvio on 200 miljoonaa ecua. Pakistan - Lisääntymisterveyden edistäminen Karachin köyhissä kaupunkiyhteisöissä1994-1996 320 000 ecua - Sukupuoliteitse tarttuvia tauteja koskevan valistuksen jatkaminenvalmisteilla 1 100 000 ecua Bangladesh - Tuki eri yhteisöjen HIV:tä ja sukupuoliteitse tarttuvia tauteja koskeville aloitteille1994-1997 700 000 ecua - Tuki aids-ehkäisy- ja valistuskampanjalle1996 lähtien 12 273 ecua Nepal - Lisääntymisterveyteen liittyvä hanke1995 lähtien 920 000 ecua - Sukupuoliteitse tarttuvia tauteja koskeva koulutus ja valistus1994-1997 625 000 ecua - Tuki maaseutua koskeville kokonaisohjelmille, joihin kuuluu osana mm. perhesuunnittelu ja lisääntymisterveydenhuolto1995 lähtien 105 337 ecua Komission HIV/aids-ohjelmalla on vuodesta 1992 lähtien tuettu terveysministeriötä, paikallisia laitoksia ja kansalaisjärjestöjä sukupuoliteitse tarttuvien tautien hallinnassa sekä toimenpiteissä, joilla pyritään estämään sukupuoliteitse tarttuvien tautien ja HIV-tartuntojen leviäminen. Ohjelman ensimmäisessä vaiheessa kehitettiin kansalliset suuntaviivat sukupuoliteitse tarttuvien tautien hallintaa varten, hankittiin laboratoriolaitteet sekä annettiin jonkin verran koulutusta ydinhenkilöstölle. Toisen vaiheen tarkoituksena on kehittää koulutusmenetelmiä ja luoda kansallinen rakenne, jonka avulla toimet voidaan toteuttaa ja jolla edistetään yhteistyötä eri kansallisten osapuolten välillä.
Virallinen lehti nro C 117 , 16/04/1998 s. 0043



KIRJALLINEN KYSYMYS E-2678/97 komissiolle esittäjä(t): Ursula Schleicher (PPE) ja Edgar Schiedermeier (PPE) (1. syyskuuta 1997) Aihe: Hiivateollisuudessa, panimoissa ja kemian teollisuudessa käytettävän melassin aiheuttama ympäristökuormitus Melassi on sokeriteollisuuden tuotantojäännös (jäte), jota käytetään raaka-aineena sekä kemian teollisuudessa että myös hiivan tuotannossa ja panimoissa. Nämä teollisuuden alat huolehtivat sitten ¨jäännösten¨ (jäte)huollosta. 1. Mitä jätteitä syntyy käytettäessä melassia raaka-aineena a) hiivateollisuuden tuotannossa b) panimoissa c) kemian teollisuudessa? 2. Euroopan unionin jäsenvaltioissa on n. 30 hiivaa valmistavaa tehdasta. Kuinka monessa niistä on omat jäteveden puhdistuslaitteistot? 3. Millaisia vahingollisia ympäristövaikutuksia näillä jätteillä on? Komission jäsenen Ritt Bjerregaardin komission puolesta antama vastaus (13. lokakuuta 1997) Jätteitä koskevassa yhteisön lainsäädännössä ei edellytetä jäsenvaltioiden toimittavan komissiolle kysyjien pyytämiä tietoja. Ympäristön pilaantumisen ehkäisemisen ja vähentämisen yhtenäistämiseksi annettu neuvoston direktiivi 96/61/EY ((EYVL L 257, 10.10.1996. )) koskee kuitenkin sekä kemianteollisuutta että elintarvikkeiden tuotantoon liittyvää käsittelyä ja jalostusta. Direktiivissä säädetään yleisistä periaatteista, jotka koskevat teollisen toiminnan harjoittajien perusvelvollisuuksia. Niihin kuuluvat jätteiden synnyn ehkäiseminen sekä jätteiden hyödyntäminen ja hävittäminen siten, että niillä ei ole ympäristövaikutuksia tai vaikutus on mahdollisimman vähäinen. Kysymyksessä pyydettyjen kaltaisten tietojen ilmoittamisen kannalta merkitystä saattaa olla kolmella edellä mainitun direktiivin säännöksellä: * jäsenvaltioiden on ilmoitettava komissiolle 30. huhtikuuta 2001 alkaen edustavat tiedot raja-arvoista, jotka viranomaiset ovat asettaneet toimilupien myöntämisen ehdoiksi * komission on joka kolmas vuosi julkaistava luettelo tärkeimmistä ilmaan, veteen ja maaperään kulkeutuvista saastuttavista päästöistä ja niiden aiheuttajista * komission on myös organisoitava tietojen vaihtoa parhaista käytettävissä olevista teknisistä keinoista kunkin direktiivin kattaman alan osalta ja julkaistava tulokset joka kolmas vuosi. Julkaistuihin tuloksiin olisi sisällyttävä tietoja kaikista teknisistä keinoista, jotka ovat olennaisia ympäristönsuojelun kannalta kokonaisuutena, myös esimerkiksi paikalla toimivista jäteveden käsittelylaitoksista.